open-index/open-wikipedia-markdown huggingface dataset:
Zodiakālā gaisma

[thumb|right|250px|Zodiakālā gaisma austrumpuses debesīs. Redzama arī [Venera (planēta)|Venera]]
**Zodiakālā gaisma** ir vāja, bālgana blāzma nakts debesīs, kas redzama tūlīt pēc saulrieta vai pirms saullēkta. Blāzmai ir trīsstūrveidīga forma, kas izstiepta pa ekliptiku un plešas uz augšu Saules apvidū. Vidējos ziemeļu platuma grādos zodiakālo gaismu vislabāk var novērot pavasarī, kad tā redzama rietumpuses debesīs, tūlīt pēc vakara krēslas izzušanas, vai arī rudenī, austrumpuses debesīs, tieši pirms rītausmas. Zodiakālā gaisma ir ļoti vāja, to pilnībā nomāc mēnesgaisma vai gaismas piesārņojums, tāpēc jābūt piemērotiem apstākļiem, lai to novērotu.

Astronoms Džovanni Domeniko Kasīni (*Giovanni Domenico Cassini*) 1683. gadā pirmoreiz zinātniski aprakstīja zodiakālo gaismu. Tās zinātnisko izkaidrojumu 1684. gadā deva šveiciešu matemātiķis Nikolas Fatio de Duilīrs (*Nicolas Fatio de Duillier*).

Zodiakālā gaisma veidojas, Saules gaismai atstarojoties no Saules sistēmā esošajām putekļu daļiņām jeb kosmiskajiem putekļiem. Šie putekļi atrodas izplatījumā (starpplanētu putekļu mākonī) ap Sauli, ārpus Zemes orbītas. Lielākais putekļu daudzums atrodas ekliptikas plaknē, tāpēc arī zodiakālā gaisma ir vērojama zodiaka joslā. Zodiakālo gaismu radošo starpplanētu putekļu blīvums izplatījumā ir ļoti niecīgs. Ir aprēķināts, ka, lai rastos zodiakālā gaisma, 1 mm lielām putekļu daļiņām ar albedo kā Mēnesim jāatrodas vienai no otras 8 km attālumā.

## Ārējās saites
* Observational Studies of Interplanetary Dust
Grūba

**Grūba** (saukta arī **Grūbe**, **Ieriķupīte**, **Melderupīte**, **Ežupe**) ir Kumadas labā krasta pieteka Cēsu novadā. Sākas Nītaures pagastā 1 km uz austrumiem no Asaru ezera. Tek pa Vidzemes augstienes malas pauguraini. Lejpus Vidzemes šosejas ir daļēji mākslīgi veidotu ūdenskritumu kaskāde (lielāko augstums ir 1,9 un 2,4 m). Grūbas ūdenskritumi kopā ar Ieriķu dzirnavezeru ir aizsargājams dabas objekts. Pietekas (labās): Žagarupe, Kurmupe. Krastā apdzīvotā vieta Ieriķi.

## Atsauces
Grūbe

**Grūbe** var būt:

* Grūbas upes cits nosaukums;
* Grūbe — apdzīvota vieta Apes pagastā;
* latviešu (no apvidvārda „grūbe” ar nozīmi „ūdenskritums” vai apdzīvotas vietas Grūbe) vai vācu (no  — 'bedre') cilmes uzvārds. 

Cilvēki ar šo uzvārdu:
** Dainis Grūbe (dzimis 1984), aktieris;
** Edvards Grūbe (1935–2022), gleznotājs;
** Gints Grūbe (dzimis 1972), režisors un producents;
** Guntis Grūbe (dzimis 1953), inženieris, ekonomists un politiķis;
** Signe Grūbe (dzimusi 1981), politiloģe un politiķe;
** Stefans Grūbe (*Stephan Grube*; 1480—1483), Rīgas virsbīskaps;
** Uģis Grūbe (1957—2022), jurists;
** Antra Grūbe (dzimusi 1963), rakstniece un novadpētniece.
Melderupīte

**Melderupīte** var būt:
* Grūbas cits nosaukums
* Melderupīte, upe, Abuls pieteka
* Melderupīte, upe, Gaujas pieteka
* Melderupīte, upe, Lāčupītes pieteka
* Melderupīte, upe, Vaidavas pieteka
* Melderupīte, upe, Vijas pieteka
Feldmane

**Feldmane** ( — 'laucinieks'; sieviešu dzimtē Feldmanis) ir ģermāņu cilmes uzvārds, kas izplatīts arī Latvijā. Cilvēki ar šo uzvārdu:

* Maruta Feldmane (1949—2004) — aktrise;
* Inta Feldmane (1959) — politiķe;
* Iveta Feldmane — uzņēmēja un televīzijas personība;
* Elza Gauja (dzimusi Feldmane; 1993) — kinorežisore, aktrise, producente.
Vācietis (uzvārds)

**Vācietis** (sieviešu dzimtē Vāciete) ir latviešu cilmes uzvārds. Cilvēki ar šo uzvārdu:

* Ernests Vācietis (1894—1961) — padomju militārais un saimnieciskais darbinieks;
* Jukums Vācietis (1873—1938) — padomju virsnieks, Sarkanās armijas pirmais virspavēlnieks;
* Mārtiņš Vācietis (1873—1945) — Latvijas Bruņoto spēku ģenerālis, Latvijas kara ministrs;
* Ojārs Vācietis (1933—1983) — latviešu dzejnieks.
Žorža Sanda

**Amandīne Aurora Lusila Dipēna** (, baronese Didevana (*Baronne Dudevant*), vairāk pazīstama ar pseidonīmu **Žorža Sanda** (*George Sand*),  — ) bija franču rakstniece, romantisma pārstāve. 

## Biogrāfija
Dzimusi Parīzē 1804. gadā kā Aurora Dipēna. Saksijas Morica mazmazmeita. Pēc tēva nāves 1808. gadā viņa dzīvoja pie tēva mātes Noānas pilī Francijas vidienē. Šeit viņa iepazinās ar lauku dzīvi un ļaudīm. Šī apgabala vienkāršā, bet īstas lauku poēzijas pilno dabu viņa arī bieži aprakstīja savos darbos (īpaši romānā "Mazā Fadete")

No 1817. līdz 1820. gadam Aurora mācījās klostera skolā. 1821. gadā mira viņas vecāmāte un Aurora mantoja viņas īpašumus. 
Apprecējās ar baronu Didevānu, bet 1831. gadā šķīrās no vīra un kopā ar savu meitu Solanžu devās uz Parīzi. Tur viņa sāka strādāt literāru darbu un pieņēma pseidonīmu Žorža Sanda (*George Sand*).

## Daiļrade
Žoržas Sandas darbi saista ar sirsnību un bagātu jūtu pasauli. Viņas daiļrade ir romantiska un liriska. Viņas varoņi nāk no ikdienas, bet rakstnieces iztēlē tiek idealizēti.
Žorža Sandas literāro darbību sadala 3 periodos:
# Romantisma un lirisma pilni kaislību romāni, kuros tiek aizstāvētas sieviešu tiesības ("Indiāna", "Valentīna");
# Revolucionāri romāni, kuri nostājas pret sava laikmeta nebūšanām jeb romantiski sociālie romāni ("Konsuela", "Grāfiene Fon Rūdolšate");
# Romāni, kuros pausts lauku idilles tēlojums ("Mazā Fadete").

## Atsauces un piezīmes

## Ārējās saites

* Žoržas Sandas klausāmgrāmatas
Konsuela

**"Konsuela"** () ir Žoržas Sandas vispazīstamākais romāns. Tas ir sarakstīts 1842/43 gadā. Tas ir romantiski sociālais romāns. Tajā tiek atmaskota netaisnība, valdošo slāņu divkosība un netaisnība. Šajā romānā atainota jaunas mākslinieces cīņa par mīlestību un slavu. Darbība norisinās Venēcijā un Milžu pilī, kur nostāsti un dīvaini atgadījumu savijušies kopā, ka vairs nevar atšķirt, kur patiesība, kur izdomājums, kur mīts un fantāzija.

## Ārējās saites
* Grāmata Gūtenberga projektā, franču valodā:
** Konsuela, 1. daļa (1861) 
** Konsuela, 2. daļa (1861) 
** Konsuela, 3. daļa (1861)
Mazā Fadete

**Mazā Fadete** () ir franču rakstnieces Žoržas Sandas 1849. gada romāns. Tas vēsta par nabadzīgu meiteni ar savdabīgu raksturu. Romānu publicēja izdevniecība *[[Henry Holt and Company]]*. 2004. gadā tika uzņemta televīzijas filma ar tādu pašu nosaukumu. Tās režisore ir Mišela Vatoksa.

## Ārējās saites
* Books.Google.com informācija par grāmatu
Fišere

**Fišere** var būt:
* Aila Fišere (*Isla Fisher*), Austrālijas aktrise (dzimusi 1976. gadā);
* Ārija Fišere — Ārijas Elksnes (1928—1984) īstais vārds;
* Kerija Fišere (*Carrie Fisher*), ASV aktrise, rakstniece, scenāriste (1956—2016).

## Skatīt arī
* Fišers
CD Leganes

***CD Leganés*** ir Spānijas futbola klubs no Madrides piepilsētas Leganesas. Dibināts 1928. gada 23. jūnijā. 2016.—2017. gada sezonā pirmoreiz kluba pastāvēšanas vēsturē spēlēja Spānijas Pirmajā divīzijā jeb *La Liga* un ieguva 17. vietu, saglabājot vietu līgā. Mājas spēles aizvada *Municipal de Butarque* stadionā, kura ietilpība ir 8138 vietas.

## Sasniegumi
* **[[Spānijas futbola čempionāta Otrā divīzija|Otrā divīzija]]**
** Čempioni (1): 2023–24
** Vicečempioni (1): 2015–16
* **Otrā B divīzija**
** Grupas uzvarētāji (1): 1992–93

## Atsauces

## Ārējās saites

* Kluba oficiālā vietne
U2 singlu diskogrāfija

Šis ir īru rokgrupas **[[U2]]** singlu un EP saraksts.

## Singli
Visu izdoto singlu topu pozīcijas ASV, Lielbritānijā, Īrijā, Kanādā, Zviedrijā, Austrālijā un Latvijā.

### 1980. gadi

### 1990. gadi

### 2000. gadi

## EP

Norādītas EP topu pozīcijas Apvienotās Karalistes un ASV topos.

## Skatīt arī
* U2
* U2 diskogrāfija

## Piezīmes un atsauces
Mario Teisens

**Mario Teisens** (; dzimis ) ir vācu motoru sporta inženieris. Viņš ir BMW motoru sporta nodaļas direktors un *[[BMW Sauber]]* Formula 1 komandas vadītājs.

## Karjera
### BMW dzinēju attīstīšana
Pēc doktora grāda mašīnbūvē iegūšanas Āhenes tehniskajā universitātē Teisens sāka strādāt BMW dzinēju nodaļā 1977. gadā. Turpmākajos gados Teisens ieņēma dažādus amatus dzinēju attīstīšanas nodaļā un 1989. gadā ieguva doktora grādu inženierijā Rūras universitātē. 1991. gadā Teisens tika paaugstināts amatā par produktu konceptu vadītāju un gadu vēlāk kļuva par transmisijas iekārtu attīstības direktoru. 1994. gadā viņš kļuva par *BMW Technik GmbH* direktoru. 1998. gadā Teisens bija atbildīgs par BMW tehnoloģiju biroja izveidi Paloalto, ASV.

### BMW motoru sporta programma
1999. gadā Teisens un bijušais F1 pilots Gerhards Bergers kļuva par BMW motoru sporta programmas vadītājiem. Viņu uzdevums bija pārraudzīt BMW dzinēju piegādi *[[Williams F1|Williams]]* Formula 1 komandai, kā arī komandas salonautomobiļu čempionātos un Lemānas 24 stundu sacīkstēs. 2001. gadā BMW bija jaudīgākais dzinējs Formula 1 čempionātā. Lai gan šie dzinēji palīdzēja *Williams* cīnīties par uzvarām sacīkstēs, Teisens sāka kritizēt *Williams* par nespēju uzbūvēt konkurētspējīgu mašīnu, uz ko *Williams* vadība atbildēja, ka BMW dzinēji nav gana spēcīgi. Tas bija viens no iemesliem, kāpēc BMW atteicās no *Williams* apgādāšanas un nolēma iegādāties *[[Sauber]]* komandu.

### ''BMW Sauber''
Pēc iegādes *Sauber* tika pārsaukta par *[[BMW Sauber]]*. Teisens kļuva par komandas vadītāju. Komanda ieguva 5. vietu konstruktoru kausā. Tas bija labāk nekā *Sauber* 8. vieta iepriekšējā gadā un *Williams* 8. vieta šajā gadā. 2007. gadā *BMW Sauber* ieguva 2. vietu konstruktoru kausā pēc tam, kad *[[McLaren]]* tika izslēgti sakarā ar spiegošanas skandālu. . gada  komanda izcīnīja savu pirmo uzvaru. 2009. gada vidū komanda vājo rezultātu un ekonomiskās krīzes dēļ paziņoja par aiziešanu no F1.

## Atsauces
Teisens

**Teiceins** var būt:

* Mario Teisens (*Mario Theissen*; 1952) — vācu motoru sporta inženieris;
* Valters Teisens (*Walter Thijssen*; 1877—1943) — nīderlandiešu airētājs, olimpiskās bronzas medaļas ieguvējs.
Sidera Lodoicea

**Sidera Lodoicea** bija vārds, kādā astronoms Džovanni Kasīni nosauca četrus Saturna pavadoņus, kurus viņš atklāja 1671., 1672. un 1684. gadā. Datus par pavadoņu atklāšanu viņš publicēja 1673. gadā darbā *Découverte de deux nouvelles planètes autour de Saturne* un 1686. gadā *Journal des sçavans*.

Šie četri pavadoņi mūsdienās ir pazīstami kā:
* Japets — atklāts 1671. gada 25. oktobrī 
* Reja — atklāts 1672. gada 23. decembrī
* Tētija — atklāts 1684. gada 21. martā
* Dione — atklāts 1684. gada 21. martā

Vārds *Sidera Lodoicea* latīņu valodā nozīmē „Luija zvaigznes”. Kasīni to veltīja Francijas karalim Luijam XIV, kurš bija Kasīni labvēlis, būdams patrons Parīzes observatorijai, kuru Kasīni tolaik vadīja.

Vārdu *Sidera Lodoicea* Kasīni veidoja pēc Galileja parauga, kurš jaunatklātos Jupitera pavadoņus nosauca par *[[Medicea Sidera]]* (Mediči zvaigznes), par godu Kozimo de' Mediči.
Daniels Kastners

**Daniels Kastners** (; dzimis ) ir Austrijas futbolists, kurš 2009. gada sezonā spēlēja Liepājas Metalurgs sastāvā. Pirms tam spēlējis vairākos Austrijas Bundeslīgas un 1. līgas klubos.

## Ārējās saites
* Profils transfermarkt.de
* Profils fussballdaten.de
Aigars Fadejevs

**Aigars Fadejevs** (dzimis  Valkā, miris ) bija latviešu vieglatlēts, kas piedalījās soļošanas sacensībās un maratonskrējienā. 2000. gada vasaras olimpisko spēļu un 1998. gada Eiropas čempionāta sudraba medaļas ieguvējs.

## Dzīvesgājums
Dzimis 1975. gadā Valkā, agrā bērnībā dzīvoja Omuļos un Cēsu novadā. 2000. gadā absolvēja mācības Murjāņu sporta ģimnāzijā.

Piedalījās trijās olimpiskajās spēlēs (1996, 2000, 2004), četros pasaules čempionātos (1997, 1999, 2001, 2003) un trijos Eiropas čempionātos (1994, 1998, 2002). 1997. gadā uzvarēja Eiropas U23 čempionātā 20 km soļošanas distancē. 1998. gadā A. Fadejevs izcīnīja sudraba medaļu 20 km soļojumā Eiropas čempionātā, savukārt 2000. gadā viņš izcīnīja sudraba medaļu 50 km soļojumā Sidnejas olimpiskajās spēlēs. 2000. gadā Aigars Fadejevs ieguva „Gada labākā sportista” nosaukumu, līdz 2005. gadam rīkoja ikgadēju soļošanas festivālu.

Pēc soļošanas karjeras beigām pievērsās garo distanču skriešanai — maratonam. Personisko rekordu maratona skrējienā sasniedzis 2008. gadā Vīnē (2.18:19). Ar šo rezultātu A. Fadejevs bija tuvu Pekinas olimpisko spēļu normatīva izpildei maratona skrējienā, tomēr to neizdevās sasniegt.

Pēc sportista karjeras beigām bija sporta rehabilitologs un fizioterapeits, Strādāja paša izveidotajā sporta rehabilitācijas klīnikā *AF Workout* Rīgā. Viņa klienti bija sportisti Valters Dikss, Malakais Deiviss, Berijs Bondss, Kobe Braiants, Džons Stefensens.

Pēc profesionālās karjeras beigām cīnījās ar depresiju un alkohola atkarību, ko viņš atzinis 2017. gadā. 2020. gadā apprecējies ar Evu Fadejevu (Butāni), šajā laulībā dzimis otrais dēls, pirmais dēls no iepriekšējām attiecībām.

## Atsauces

## Ārējās saites
Inženieris

[thumbnail|235px|[John Seymour Lucas|Džona Seimūra Lūkasa 1868. gada glezna, kurā ir attēlota inženieru sanāksme. Gleznas nosaukums: *Conference of Engineers at the Menai Straits Preparatory to Floating one of the Tubes of the Britannia Bridge*]]
**Inženieris** ir profesionāls inženierzinātņu speciālists, kam ir augstākā tehniskā izglītība. Izmantojot zinātņu un matemātikas zināšanas, kā arī izdomu, inženieru uzdevums ir izstrādāt dažādus tehnoloģiskus risinājumus, lai atrisinātu ne tikai tehniskas, bet arī sociālas un ekonomiskas problēmas. Inženieri veido saikni starp zinātnes atklājumiem un to praktisko izmantošanu ikdienas dzīvē.

Vārds "inženieris" ir radies no franču valodas vārda *ingénieur*, kas savukārt ir radies no latīņu valodas vārda *ingeniare* (‘izstrādāt’) vai *ingenium* (‘gudrība’).

## Atsauces
Arnolds Tauriņš

**Arnolds Tauriņš** (dzimis , miris ) bija latviešu futbolists, septiņkārtējs Latvijas čempions 1920. un 1930. gados.

## Biogrāfija

Tauriņš lielāko daļu savas karjeras aizvadīja RFK sastāvā, taču viņa pirmā komanda bija FK Amatieris, kurā viņš spēlēja 1923. gadā (kā arī vienu sezonu 1928. gadā). Gadu vēlāk viņš pievienojās RFK, ar kuru kopā jau pirmajā sezonā izcīnīja Virslīgas čempionu titulu. 11 sezonu laikā, ko Tauriņš pavadīja RFK, viņš par čempionu kļuva 7 reizes.

Arnoldam Tauriņam bija arī veiksmīga karjera Latvijas izlasē. Izlasē viņš pavadīja 10 gadus (no 1925. līdz 1935. gadam), šajā laikā aizvadīdams 39 spēles un gūdams 10 vārtus. Pirmskara Latvijas izlasē Tauriņš bija 5. labākais pēc aizvadīto spēļu skaita, kā arī 4. pēc gūto vārtu skaita. Viņa vārtu guvums pret Igauniju 1928. gadā palīdzēja Latvijas izlasei uzvarēt pirmajā Baltijas kausa izcīņā.

Pēc otrā pasaules kara Tauriņš atstāja Latviju un vēlāk dzīvoja ASV.

## Atsauces
Olehs Blohins

**Olehs Blohins** (; dzimis ) ir ukraiņu un krievu izcelsmes Ukrainas futbola treneris, kurš pirms tam bija futbola uzbrucējs, spēlējis PSRS izlasē. 1975. gadā viņš tika atzīts par Eiropas Gada futbolistu.

Blohins ir dzimis Kijivā 1955. gadā. Viņa māte bija ukrainiete, bet tēvs Maskavas krievs.

## Spēlētāja karjera
Lielāko karjeras daļu viņš aizvadīja Kijivas "Dinamo", kļūstot par PSRS čempionāta visu laiku rezultatīvāko spēlētāju ar 211 vārtiem, kā arī visvairāk aizvadītām spēlēm ar 432 spēli. Čempionātā viņš uzvarējis 8 reizes. Kopā ar Dinamo viņš 1975. un 1986. gadā ieguva UEFA Kausu ieguvēju kauss, katrā no fināliem gūstot vārtus. Blohins ir arī PSRS futbola izlases rezultatīvākais spēlētājs ar 42 vārtiem, kā arī aizvadījis visvairāk spēļu izlasē — 112. Viņš piedalījās 1982. un 1986. gada Pasaules kausā, kur viņš guva pa vieniem vārtiem. Viņš kļuva par vienu no pirmajiem padomju spēlētājiem, kurš spēlēja ārzemēs, 1988. gadā noslēdzot līgumu ar Austrijas Šteiras "Vorwärts" un vēlāk spēlējot Kipras Limasolas "Aris".

## Atsauces

## Ārējās saites
Precējies. Ir bērni

**"Precējies. Ir bērni"** () ir ASV situāciju komēdijseriāls par dīvainu, komisku ģimeni, kas dzīvo Čikāgas priekšpilsētā. Šim seriālam ir vienpadsmit sezonas. Pirmā seriāla sērija iznāca , bet pēdējā . Kopumā šim seriālam uzņemtas 262 sērijas. "Precējies. Ir bērni" vairākkārt nominēts Zelta globusa balva un *[[Emmy balva|Emmy]]* balvām. Tas ir arī izrādīts daudzās valstīs ārpus ASV, tostarp Latvijā, kur to pārraidīja kanāli TV3 un *[[Duo 6]]*.

Seriāla galvenais varonis ir kādreiz veiksmīgs sportists Als, kurš pēc vidusskolas apprecējies un sācis darbu kā kurpju pārdevējs. Viņa sieva, Pegija, ir slinka mājsaimniece. Viņiem ir divi bērni — skaistā Kellija un viņas mazākais brālis Bads. Ģimenes locekļi viens otru necieš un apceļ, jo īpaši Alu, tomēr visu laiku paliek kopā.

## Atsauces

## Ārējās saites
* Seriāla oficiālā mājaslapa
Planētas gredzens

[thumb|300px|[Saturns (planēta)|Saturns un tā gredzenu sistēma. Attēls uzņemts ar Habla teleskopu]]
**Planētas gredzens** ir dažādu sīku daļiņu kopums, kurš riņķo ap planētu tās ekvatora plaknē. Iespaidīgākā planētas gredzenu sistēma ir Saturnam. Arī pārējām Saules sistēmas milzu planētām (Jupiters, Urāns un Neptūns) ir savas gredzenu sistēmas.

Dati liecina, ka, iespējams, Saturna pavadonim Rejai arī ir gredzeni. Reja pagaidām ir vienīgais zināmais pavadonis ar gredzeniem.

Tiek uzskatīts, ka planētu gredzeni varēja izveidoties trijos veidos:
* no protoplanetārā diska materiāla, kurš atradās Rošē robežas ietvaros ap planētu un tādēļ nevarēja apvienoties, veidojot pavadoņus;
* no pavadoņa, kuru iznīcinājis milzīgs trieciens, atlūzām;
* no pavadoņa, kuru sagrāvis planētas gravitācijas spēks, atlūzām.

Vairums planētu gredzenu tiek uzskatīti par nestabiliem, tie var izjukt daudzu desmitu vai simtu miljonu gadu gaitā. Informācija, kuru sniedza Cassini kosmiskais aparāts, liecina, ka Saturna gredzeni var būt veidojušies pašos Saules sistēmas pirmsākumos, apmēram pirms 4,5 miljardiem gadu.

## Skatīt arī
* Jupitera gredzeni
* Saturna gredzeni
* Urāna gredzeni

## Atsauces

## Ārējās saites
* USGS/IAU Ring and Ring Gap Nomenclature
Juglas kanāls

**Juglas kanāls** ir daļa no Gaujas—Daugavas ūdensceļa, kas savieno Lielo Baltezeru ar Juglas upi. Kanāla krastos atrodas Rīgas pilsētas apkaime Bukulti un Ropažu novada Garkalnes pagasta ciemi Bukulti un Priedkalne. Kanālu šķērso Jaunciema gatve.

## Vēsture
13. gadsimta beigās Ķīšezera dienvidu krasts piederēja Livonijas ordenim, kas 1297. gadā uz Bērzupītes jeb Bukultu strauta iekārtoja mūra pili un ūdens dzirnavas, ko sāka saukt par Jaunajām dzirnavām (, ) jeb Bukultu pili.  

Kanāls izrakts 1901.—1903. gadā galvenokārt pa bijušā Bukultu strauta gultni.

## Atsauces
Gaismas piesārņojums

[thumb|235px|[Mehiko naktī ar izgaismotām debesīm]]
**Gaismas piesārņojums** ir debesu izgaismojums naktī no mākslīgajiem gaismas avotiem, kuru gaisma izkliedējas atmosfēras zemākajos slāņos.

Lielāko gaismas piesārņojumu rada lielās pilsētas un rūpniecības objekti. Gaismas piesārņojumu rada ielu apgaismojums, lieli reklāmas paneļi, atsevišķu ēku izgaismojums, utt. Liels daudzums gaismas tiek virzīts vai arī atstarojas uz augšu. Gaismas piesārņojumu pastiprina arī putekļu daļiņas gaisā.

Gaismas piesārņojums ir kā blakusefekts civilizācijas industrializācijai. Tas ir sevišķi izplatīts blīvi apdzīvotās attīstītās valstīs.

## Sekas
thumbnail|right|200px
Kā jebkurš piesārņojums, arī gaismas piesārņojums negatīvi ietekmē ekosistēmu un tam ir daudz blakusefektu.

### Enerģijas pārtēriņš
Apgaismojumam tiek tērēta ¼ daļa no kopējā enerģijas patēriņa. Saprātīgāka apgaismojuma izmantošana ietaupa nozīmīgus naudas resursus, samazina neatjaunojamo dabas resursu izmantošanu un samazina siltumnīcas efektu veidojošo gāzu izmešanu atmosfērā.

### Ietekme uz dzīvajiem organismiem
Uz Zemes vienmēr ir eksistējusi noteikta gaismas un tumsas maiņa, pie kuras arī ir pielāgojušies dzīvie organismi. Gaismas piesārņojums atsevišķās vietās šo maiņas ciklu stipri ietekmē, ietekmējot arī dzīvos organismus. Gaismas piesārņojums ietekmē dzīvnieku orientēšanās spējas, maina mednieka—medījuma attiecības, ietekmē dzīvnieku psiholoģiju.

Pētījumi apliecina, ka gaismas piesārņojums ap ūdenstilpēm attur zooplanktonu no virspuses aļģu apēšanas, veicinot „ūdens ziedēšanu”, kas, savukārt, ietekmē ūdens kvalitāti.

[thumb|right|200px|[Eiropa naktī, kombinēts attēls]]
Entomologi apliecina, ka apgaismojums naktī ietekmē naktstauriņu un citu naktī lidojošu kukaiņu orientēšanās spējas. Augi, kurus apputeksnē naktstauriņi, šajā gadījumā cieš, jo nav alternatīva apputeksnētāja.

Migrējošos putnus ietekmē gaismas augstceltnēs, tie iet bojā, ietriecoties šajās celtnēs.

### Ietekme uz astronomiju
[thumb|left|200px|[Orions|Oriona zvaigznāja attēls. Pa kreisi tumšas debesis, pa labi debesis ar gaismas piesārņojumu]]
Gaismas piesārņojuma dēļ lielās pilsētās praktiski nav iespējams veikt debess ķermeņu novērošanu, jo pārgaismotajās debesīs ir redzami tikai spilgtākie objekti. Ja tumšās debesīs cilvēks ar neapbruņotu aci var redzēt 2 — 3 tūkstošus zvaigžņu, tad pilsētas apstākļos var saskatīt tikai līdz pussimtam. Lielās pilsētās ir novērojamas vienīgi spožās zvaigznes, Mēness, Merkurs, Venera, Marss, Jupiters un Saturns. Praktiski nav redzami tālie kosmosa objekti: miglāji, galaktikas, zvaigžņu kopas u.c. Grūti ir saskatīt zvaigznāju kontūras, jo daudzi zvaigznāji ietver sevī vājas zvaigznes.

Gaismas piesārņojums traucē ne tikai astronomiem—amatieriem, bet arī observatorijām. Mūsdienās observatorijas tiek būvētas tālu no lielām pilsētām, lai izvairītos no gaismas un atmosfēras piesārņojuma.

## Atsauces
Džeimss II

**Džeimss II** var būt:

* Džeimss II Stjuarts, Anglijas, Skotijas un Īrijas karalis no 1685. līdz 1688. gadam.
* Džeimss II no Skotijas, Skotijas karalis no 1437. gada līdz 1460. gadam
2009. gada Eiropas Parlamenta vēlēšanas Latvijā

**7. [[Eiropas Parlaments|Eiropas Parlamenta]] vēlēšanas [[Latvija|Latvijā]]** notika . Vēlēšanām reģistrēti 17 saraksti. Eiropas Parlamenta vēlēšanas notika reizē ar pašvaldību vēlēšanām.

## Rezultāti

## Piezīmes

## Skatīt arī
* 2009. gada Eiropas Parlamenta vēlēšanas

## Ārējās saites
* Vēlēšanu rezultāti
* Vēlēšanu rezultātu kartes
Felipe Kalderons

**Felipe de Hesuss Kalderons Inohosa** (; dzimis  Morelijā) ir bijušais Meksikas prezidents. Viņš amatā stājās  uz sešu gadu termiņu bez tiesībām tikt pārvēlētam, 2012. gadā viņu amatā nomainīja Enrike Penja Njeto. Viņš pārstāv Nacionālo Rīcības partiju (PAN), konservatīvako no trijām lielākajām Meksikas politiskajām partijām, kura atbalsta brīvā tirgus reformas ka izaugsmes sasniegšanas līdzekli.
## Ārējās saites

* Quotes from Felipe Calderón on *All Views by quotes*
* Office of the President of Mexico site
*Encyclopædia Britannica, Felipe Calderón full access article
* Extended biography by CIDOB Foundation
* Felipe Calderón's speech to the Mexican people from the 'National Auditorium' , 2006
*Father of a Mexican President: Luis Calderón Vega http://www.historicaltextarchive.com/sections.php?op=viewarticle&artid=759
*
3 (skaitlis)

**3** (**trīs**) ir mazākais nepāra pirmskaitlis. Tas ir skaitlis, kas atrodas starp 2 un 4.

* 3 — ceturtais Fibonači skaitlis
* 3 — otrais pirmskaitlis
* 3 — mazākais iespējamais daudzstūra malu skaits Eiklīda ģeometrijā
* 3 — dimensiju skaits telpai, kuru cilvēki uztver ar saviem jutekļiem (pastāv teorijas, piemēram, stīgu teorija, ka reālais dimensiju skaits ir lielāks)
* 3 — aptuvena skaitļa pī vērtība
* 3 — aptuvena skaitļa e vērtība
* 3 — litija atomnumurs

Jebkura skaitļa trešo pakāpi sauc par tā kubu.

## Aprēķinu tabulas
6 (skaitlis)

**6** (**seši**) ir kārtas skaitlis, kurš atrodas starp 5 un 7.

* 6 - skaitļa 3 faktoriāls
* 6 - mazākais saliktais skaitlis, kam ir vairāk kā 1 pirmdalītājs
* 6 - trijstūra skaitlis, jo 6 = 1 + 2 + 3
* 6 - mazākais perfektais skaitlis
* 6 - oglekļa atomnumurs

**Pieraksts citās skaitīšanas sistēmās**
* Binārajā: 110
* Oktālajā: 6
* Duodecimālajā: 6
* Heksadecimālajā: 6
* Pieraksts ar Romiešu cipariem: **VI**

## Aprēķinu tabulas
7 (skaitlis)

**7** (**septiņi**) ir pirmskaitlis, kurš atrodas starp 6 un 8.

* 7 — ceturtais pirmskaitlis
* 7 — mazākais regulāra daudzstūra virsotņu skaits, kuru vairs nav iespējams konstruēt, izmantojot tikai cirkuli un lineālu
* 7 — periodu skaits Mendeļejeva ķīmisko elementu tabulā
* 7 — slāpekļa atomnumurs
* 7 — krāsu skaits varavīksnē
* 7 — nošu skaits mūzikā (Do, Re, Mi, Fa, Sol, La, Si)
* 7 — nedēļas dienu skaits
* 7 — septiņi pasaules brīnumi
* 7 — septiņi nāves grēki

**Pieraksts citās skaitīšanas sistēmās**
* Binārajā: 111
* Oktālajā: 7
* Duodecimālajā: 7
* Heksadecimālajā: 7
Pieraksts ar Romiešu cipariem: **VII**

## Aprēķinu tabulas
8 (skaitlis)

**8** (**astoņi**) ir kārtas skaitlis, kurš atrodas starp 7 un 9.

* 8 - skaitļa 2 kubs
* 8 - skābekļa atomnumurs
* 8 - Saules sistēmas planētu skaits
* 8 - kuba virsotņu skaits
* 8 - sestais Fibonači skaitlis
* 8 - zirnekļa kāju skaits

**Pieraksts citās skaitīšanas sistēmās**
* Binārajā: 1000
* Oktālajā: 10
* Duodecimālajā: 8
* Heksadecimālajā: 8
* Pieraksts ar Romiešu cipariem: **VIII**

## Aprēķinu tabulas
9 (skaitlis)

**9** (**deviņi**) ir kārtas skaitlis, kurš atrodas starp 8 un 10. Tas ir lielākais cipars decimālajā skaitīšanas sistēmā.

* 9 - skaitļa 3 kvadrāts
* 9 - fluora atomnumurs
* 9 = 2 + 3 + 4
* 9 - Saules sistēmas planētu skaits (ieskaitot Plutonu)

**Pieraksts citās skaitīšanas sistēmās**
* Binārajā: 1001
* Oktālajā: 11
* Duodecimālajā: 9
* Heksadecimālajā: 9
* Pieraksts ar Romiešu cipariem: **IX**

## Aprēķinu tabulas
10 (skaitlis)

**10** (**desmit**) ir naturāls skaitlis, kas atrodas starp 9 un 11. Desmit ir bāze decimālajai skaitīšanas sistēmai, līdz šim visplašāk izmantotajai sistēmai skaitļu apzīmēšanai gan mutiskajā, gan rakstiskajā valodā. Tiek pieņemts, ka iemesls, kāpēc ir izvēlēts tieši skaitlis desmit, ir tāpēc, ka cilvēkam kopā ir desmit roku pirkstu.

Kādas mērvienības desmito daļu raksta kā 10-1 un tās apzīmēšanai lieto prievārdu *deci-*, piemēram, metra desmitā daļa ir decimetrs (cm), grama desmitā daļa ir decigrams (cg).

## Piemēri
* 10 - decimālās skaitīšanas sistēmas bāze
* 10 - mazākais divciparu skaitlis
* 10 - pirmo četru naturālo skaitļu summa: 1+2+3+4=10
* 10 - pirmo četru faktoriālu summa
* 10 - pirmo triju pirmskaitļu summa
* 10 - neona atomnumurs

## Pieraksts citās skaitīšanas sistēmās
* Binārajā: 1010
* Oktālajā: 12
* Duodecimālajā: A
* Heksadecimālajā: A
* Pieraksts ar Romiešu skaitļiem: **X**

### Aprēķinu tabulas

## Skatīt arī
* Decimālā skaitīšanas sistēma
4 (skaitlis)

**4** (**četri**) ir kārtas skaitlis, kurš atrodas starp 3 un 5.

* 4 = 2 x 2 = 22 = 2 + 2
* 4 - kvadrāta malu skaits
* 4 - vielas agregātstāvokļu skaits (ciets, šķidrs, gāzveida un plazmas)
* 4 - cilvēka un daudzu dzīvnieku ekstremitāšu skaits
* 4 - berilija atomnumurs

**Pieraksts citās skaitīšanas sistēmās**
* Binārajā: 100
* Oktālajā: 4
* Duodecimālajā: 4
* Heksadecimālajā: 4
* Pieraksts ar Romiešu cipariem: **IV** (uz senu pulksteņu ciparnīcām 4 pieraksta kā **IIII**. Tāds pulkstenis ir, piemēram, Rīgā uz Brīvības ielas).

## Aprēķinu tabulas
5 (skaitlis)

**5** (**pieci**) ir pirmskaitlis, kurš atrodas starp 4 un 6.

* 5 — trešais pirmskaitlis
* 5 — piektais Fibonači skaitlis
* 5 — pirmo divu pirmskaitļu summa
* 5 — bora atomnumurs

**Pieraksts citās skaitīšanas sistēmās**
* Binārajā: 101
* Oktālajā: 5
* Duodecimālajā: 5
* Heksadecimālajā: 5
* Pieraksts ar Romiešu cipariem: **V**

## Aprēķinu tabulas

## 5 matemātikā

Pieci atrodas starp 4 un 6 un ir trešais pirmskaitlis. Tā kā to var pierakstīt kā
221+1, tad tas ir Fermā pirmskaitlis. 5 ir trešais Sofijas Žermēnas pirmskaitlis, trešais Katalāna skaitlis un trešais Mersenna pirmskaitļu kāpinātājs. Pieci ir pirmais Vilsona pirmskaitlis un trešais faktoriālais pirmskaitlis kā arī alternējošais faktoriāls. Tas ir arī Eizenšteina pirmskaitlis, kam imaginārā daļa un reālā daļa nav formā 3n - 1. Tas ir arī vienīgais skaitlis, kas ir sastāvdaļa vairāk kā vienam dvīņu pirmskaitļu pārim.
Skaitlis 5 ir 5. Fibonači skaitlis, jo ir vienāds ar 2 plus 3. 5 ir arī Pella skaitlis un Markova skaitlis.
Reading FC

***Reading FC*** () ir futbola klubs no Anglijas pilsētas Redingas, Bērkšīrā. Tas spēlē Anglijas Čempionātā (pēc spēka 2. līmenis). Dibināts 1871. gadā, klubs ir viens no vecākajiem Anglijā, bet Anglijas līgai tas nepievienojās līdz 1920. gadam un līdz 2006.—2007. gada sezonai nekad nebija spēlējis augstākajā līgas līmenī.

Klubam pieder rekords ar visvairāk uzvarētām spēlēm līgā no sezonas sākuma (13 uzvaras 1985.—1986. gada sezonas sākumā Trešajā divīzijā), kā arī rekords par iegūtajiem punktiem profesionālas futbola līgas sezonā (106 punkti 2005.—2006. gada Anglijas čempionāta turnīrā). Abos gadījumos *Reading* kļuva par savas divīzijas čempioniem.

Kopš 1998. gada komanda ir spēlējusi Madejski stadionā Redingas pilsētas nomalē. Stadions nosaukts kluba prezidenta Sera Džona Madejsi vārdā. Pirms tam komanda 102 gadus spēlēja *[[Elm Park (stadions)|Elm Park]]* stadionā. Komandas iesauka ir *The Royals* (karaliskie), saistībā ar Redingas atrašanos Karaliskajā Bērkšīras grāfistē. Iepriekš komanda saukta arī par *The Biscuitmen* (biskvīta vīri), saistībā ar pilsētā esošo *Huntley & Palmers* biskvīta ceptuvi. Kluba logo veidots no kluba krāsām — zilas un baltas, kroņa, kurš simbolizē Berkšīras grāfistes karalisko neatkarību un Redingas ievērojamākā apskates objekta — Maivandas lauvas.

No 2011. līdz 2014. gadam klubā spēlēja Latvijas futbola izlases kapteinis Kaspars Gorkšs. 2016. gada janvārī komandai pievienojās Latvijas futbolists Deniss Rakels, kas kluba sastāvā aizvadīja 14 spēles Anglijas čempionātā, vēlāk tika izīrēts un 2018. gadā klubu atstāja.

## Sasniegumi
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (2): 2005–06, 2011–12 
** Vicečempioni (1): 1994–95 
* **Anglijas futbola 3. līmenis** (tagad — *League One*)
** Čempioni (3): 1925–26, 1985–86, 1993–94

## Atsauces

## Ārējās saites

* Oficiālā vietne
* STAR (*Supporters Trust at Reading* - fanu vietne)
11 (skaitlis)

**11** (**vienpadsmit**) ir 5. pirmskaitlis, tas ir naturāls skaitlis, kas atrodas starp 10 un 12.

## Matemātikā
* 11 - piektais pirmskaitlis, mazākais divciparu pirmskaitlis decimālajā skaitīšanas sistēmā
* 11 - ceturtais Sofijas Žermēnas pirmskaitlis
* 211 = 2048

### Aprēķinu tabulas

### Darbības, kuras izpildot, rezultāts ir 11

## Zinātnē
* 11 - nātrija atomskaitlis

## Vēsturiskie gadi
11. gads, 1911. gads, 2011. gads utt.
Emanuels Adebajors

**Šeji Emanuels Adebajors** (dzimis 1984. gada 26. februārī Lomē) ir Nigērijas izcelsmes Togo bijušais futbolists, spēlēja uzbrucēja pozīcijā, bijis Togo futbola izlases dalībnieks. 2008. gadā Adebajors tika atzīts par Āfrikas gada futbolistu.

## Karjera
Adebajors savu karjeru sāka Francijas Ligue 1 klubos FC Metz un AS Monaco, bet 2006. gadā pārcēlās uz Anglijas Premjerlīgu un pievienojās Arsenal FC. Vēlāk spēlējis gan Manchester City, gan Tottenham Hotspur un Crystal Palace. Ticis īrēts arī uz La Liga komandu Real Madrid. 2017. gadā pievienojās Turcijas komandai Stambulas "Başakşehir".

Togo futbola izlasi  ir pārstāvējis 2006. gada FIFA Pasaules kausā.

## Sasniegumi
**Real Madrid**

* Copa del Rey: 2010—11

**Individuālie sasniegumi**

* Āfrikas gada futbolists: 2008

## Atsauces

## Ārējās saites
Mērzisaidas derbijs

**Mērzisaidas derbijs** ir nosaukums jebkuram futbola mačam, kurā tiekas Liverpūles "Everton" un "Liverpool FC" futbola klubi, divi spēcīgākie futbola klubi no Liverpūles pilsētas Anglijā. Tā ir ilgākā pašlaik notiekošā top komandu derbijā Anglijā, kas turpinās kopš 1962./1963. gada sezonas, kad "Liverpool" tika paaugstināta uz Pirmo divīziju (vēlāk Premjerlīga) pēdējo reizi.

## Ārējās saites
* The Merseyside derby
*Complete Details on all Games
* – Merseyside derby in 1902
*Memorable Merseyside derbies
Enfīldas stadions

**Enfīldas stadions** ir futbola stadions Einfīldas apgabalā, Liverpūlē, Anglijā. Stadionu uzcēla 1884. gadā un sākotnēji tas bija Everton mājas spēļu stadions. Klubs tur aizvadīja spēles līdz 1892. gadam, kad to pameta pēc nomas strīda. Kopš tā laika stadions ir kluba "Liverpool" mājvieta, kas tika izveidots tieši pēc "Everton" aiziešanas. Stadionā ir 61 276 skatītāju vietas, padarot to par piekto lielāko futbola stadionu Anglijā.

Stadions pašlaik sastāv no čerām tribīnēm: "Spion Kop", "Main Stand", "Centenary Stand" un "Anfield Road", veidojot kopējo ietilbību ar 45 362 sēdvietām. Stadiona apmeklētības rekords ir 61 905 skatītāju, kas tika uzstādīts spēlē starp "Liverpool" un Wolverhampton Wanderers 1952. gadā. Šis rekords tika uzstādīts pirms stadions tika pārveidots 1994. gadā; pārmaiņas, kas bija rezultāts Teilora atskaitei, ļoti reducēta ietilpība. Ievērojamas stadiona pārmaiņas ieskaitot divas ieejas, kas tika nosauktas par godu bijušajiem "Liverpool" treneriem: Boba Paislija ieeja un Billa Šenklija ieeja. Ārpus stadiona atrodas arī Šenklija statuja. Enfīldas publiskā transporta līnijas pieder dzelzceļu un autobusu pakalpojumi, bet pietrūkst drošas stāvvietas ēkas.

Enfīldas stadions ir Eiropas futbola asociāciju savienības (UEFA) elites stadions, un ir uzņēmis vairākas augsta līmeņa starptautiskās spēles, ieskaitot Anglijas spēles. Laukums arī tika izmantots kā stadions 1996. gada Eiropas čempionātā. Agrāk tās vēsturē stadions tika izmantots citiem sporta pasākumiem, kā bokss un tenisa mačiem. Šis rekords tika uzstādīts pirms

2002. gadā Enfīldas stadionu plānoja aizvietot ar jaunu 60 000 ietilpīgu "Stanley Park" stadionu. Pēc tam, kad klubu pārņēma Fenway Sports Group 2010. gadā, plāni tika atcelti.

## Atsauces
Aston Villa FC

***Aston Villa FC*** ir profesionāls Anglijas futbola klubs no Vitonas, Birmingemas, kurš 2019.—2020. gada sezonā spēlēs Anglijas Premjerlīgā. Klubs dibināts 1874. gadā. Mājas spēles aizvada *[[Villa Park]]* stadionā, kur ir 42 682 skatītāju vietas. Kluba lielākais sasniegums Eiropas klubu turnīros ir uzvara Eiropas Čempionvienību kausā 1982. gadā. Komanda ir septiņas reizes kļuvusi par Anglijas čempioniem (pirms Premjerlīgas izveides) un septiņas reizes uzvarējusi FA kausa izcīņā.

## Komandas sastāvs
**'.





























== Sasniegumi ==
* **Anglijas futbola augstākais līmenis** (līdz 1992. gadam **Pirmā divīzija**; tagad — **Premjerlīga**)
** Čempioni (7): 1893–94, 1895–96, 1896–97, 1898–99, 1899–1900, 1909–10, 1980–81
** Vicečempioni (10): 1888–89, 1902–03, 1907–08, 1910–11, 1912–13, 1913–14, 1930–31, 1932–33, 1989–90, 1992–93
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (2): 1937–38, 1959–60 
** Vicečempioni (2): 1974–75, 1987–88
* **FA kauss**
** Kausa ieguvēji (7): 1886–87, 1894–95, 1896–97, 1904–05, 1912–13, 1919–20, 1956–57
** Finālisti (4): 1891–92, 1923–24, 1999–2000, 2014–15 
* **Anglijas Līgas kauss**
** Kausa ieguvēji (5): 1960–61, 1974–75, 1976–77, 1993–94, 1995–96 
** Finālisti (4): 1962–63, 1970–71, 2009–10, 2019–20
* ***[[FA Community Shield]]*** (līdz 2001. gadam — ''Charity Shield'')
** Kausa ieguvēji (1): 1981
* **Eiropas čempionvienību kauss**
** Kausa ieguvēji (1): 1981–82
* **UEFA Superkauss**
** Kausa ieguvēji (1): 1982
* **UEFA Intertoto kauss**
** Uzvarētāji (1): 2001
* **Starpkontinentālais kauss'''
** Finālisti (1): 1982

## Atsauces

## Ārējās saites

* Oficiālā kluba vietne
Luiss Aragoness

**Hosē Luiss Aragoness Suaress** (;  — ) bija spāņu futbolists un Spānijas izlases treneris. Aragonesa vadībā Spānijas futbola izlase izcīnīja uzvaru 2008. gada Eiropas čempionātā.

## Ārējās saites
Benijs Benasi

**Marko Benasi** (; dzimis ), plašāk pazīstams kā **Benijs Benasi** (*Benny Benassi*), ir itāļu dīdžejs un electro house mūzikas producents, ieguvis Grammy balvu. Viņš ir labāk pazīstams ar savu 2002. gada vasaras hitu "Satisfaction". Benijs Benasi ieņem 13. vietu starp pasaules labākajiem DJ TheDJList mājaslapā un 39. vispopulārākā DJ vietu oficiālajā 2008. gada globālajā *[[DJ Magazine]]* balsojumā.

## Diskogrāfija
* *[[Hypnotica]]* (2003)
* *[[Pumphonia]]* (2004)
* *[[...Phobia]]* (2005)
* *[[Rock 'n' Rave]]* (2008)
* *[[Electroman]]* (2011)

## Atsauces

## Ārējās saites

*
12 (skaitlis)

**12** (**divpadsmit**) ir kārtas skaitlis, kurš atrodas starp 11 un 13.

* 12 - magnija atomnumurs
* 12 - mēnešu skaits gadā
* 12 - cilvēka ribu pāru skaits
* 12 - ikosaedra virsotņu skaits, dodekaedra skaldņu skaits
* 12 - perimetrs trijstūrim ar malu garumu attiecību 3 : 4 : 5.

**Pieraksts citās skaitīšanas sistēmās**
* Binārajā: 1100
* Oktālajā: 14
* Duodecimālajā: 10
* Heksadecimālajā: C
* Pieraksts ar Romiešu cipariem: **XII**
13 (skaitlis)

## Pieraksts citās skaitīšanas sistēmās
* Binārajā: 1101
* Oktālajā: 15
* Duodecimālajā: 11
* Heksadecimālajā: D
* Pieraksts ar Romiešu cipariem: **XIII**

## Cilvēku attiecības ar skaitli 13
Eiropiešu kultūrā skaitlis 13 tiek uzskatīts par nelaimīgu. Dažās valstīs māju stāvi tiek numurēti tādā veidā, lai netraumētu cilvēkus, kuri baidās no skaitļa 13: pēc 12. stāva seko 14. stāvs, mājā var eksistēt stāvi 12A vai 12B, trīspadsmitā stāva nosaukums var būt arī "+1". Dažreiz tas attiecas arī uz māju numuriem vai telpu un kabinetu numuriem. Itālijas operteātros nav vietas ar numuru 13, tāpēc pēc 12. vietas uzreiz ir 14. vieta. 13. rinda nepastāv arī lidmašīnās.

Pastāv uzskats, ka, ja pie viena galda sasēdīsies 13 cilvēki, tad viens no viņiem nomirs tuvākā gada laikā. Agrāk pastāvēja pat "četrpadsmitā viesa" profesija, kurā šo 14. viesi aicināja uz tikšanos tikai tāpēc, lai nebūtu 13 cilvēki, bet 14.

Bet tajā pat laikā Krievijā daudzi cilvēki skaitli "13" uzskata par savu laimes skaitli. Tur tas pēc savas popularitātes sastāda nopietnu konkurenci tādiem skaitļiem kā 5 un 7. Arī senajiem maijiem šis bijis ļoti labs skaitlis.
14 (skaitlis)

**14** (**četrpadsmit**) ir kārtas skaitlis, kurš atrodas starp 13 un 15.

* 14 - silīcija atomnumurs
* 14 - pirmo trīs kvadrātu summa: 14 = 12 + 22 + 32.
* Ja izvēlas patvaļīgu reālu skaitļu kopu un pielieto tai slēguma un papildinājuma darbības jebkurā iespējamā secībā, tad šādā veidā var iegūt ne vairāk kā 14 dažādas kopas. Tas ir spēkā pat ja reālos skaitļus aizvieto ar vispārīgāku topoloģisku telpu. Skatīt Kuratovska slēguma-papildinājuma problēmu.

**Pieraksts citās skaitīšanas sistēmās**
* Binārajā: 1110
* Oktālajā: 16
* Duodecimālajā: 12
* Heksadecimālajā: E
* Pieraksts ar Romiešu cipariem: **XIV**
15 (skaitlis)

**15** (**piecpadsmit**) ir naturāls skaitlis, kas atrodas starp skaitļiem 14 un 16.

## Pielietojums
### Matemātikā
* 4-ais Bella skaitlis
* 4-ais Mersena skaitlis (2^{4}-1)
* 215 = 32 768

### Zinātnē
* fosfora atomnumurs

### Vēsturē
* 15
* 1715
* 1815
* 1915
* 2015

## Maģiskais skaitlis
Kvadrāts, kurā katras rindas, kolonnas un diagonāles skaitļu summa ir 15. Katrs cipars tiek ņemts tikai 1 reizi (neatkārtojas):
 1 2 3
 4 5 6
 7 8 9

Attēls:MagicSquare-ExplicitSums.png

## Pieraksts citās skaitīšanas sistēmās
* Binārajā: 1111
* Oktālajā: 17
* Duodecimālajā: 13
* Heksadecimālajā: F
* Pieraksts ar Romiešu cipariem: **XV**

## Cits skaitļa pielietojums
* 15 ir Marilyn Manson dziesmas nosaukums no albuma "*[[The High End of Low]]*"
* Dmitrijs Šostakovičs ir sarakstījis 15 simfonijas.
* "*15 Step*" ir ievada dziesma "Radiohead" albumā "*[[In Rainbows]]*".
* "*Fifteen*" ir Teiloras Sviftas dziesma no albuma "*[[Fearless]]*".
Džeks Balmers

**Džeks Balmers** (;  — ) bija angļu futbolists, kurš spēlēja centra uzbrucēja pozīcijā. Visu savu karjeru viņš pārstāvēja "Liverpool FC" klubu.
2009. gada Pasaules čempionāts hokejā

**2009. gada [[Pasaules čempionāts hokejā]]** norisinājās Šveicē no  līdz . Šis bija 73. Pasaules čempionāts. Turnīra spēles notika *[[PostFinance Arena]]* Bernē un *[[Schluefweg]]* arēnā Klotenē. Šveice čempionātu rīkoja desmito reizi.

## Dalībnieki

## Pirmā kārta
Sešpadsmit komandas tika sadalītas četrās grupās. Pēc tam, kad visas grupas komandas aizvadīja savstarpējās spēles, katras grupas trīs labākās komandas kvalificējās nākamajai kārtai, savukārt ceturto vietu ieguvēji cīnījās par palikšanu Elites divīzijā.

A un D grupu spēles tika aizvadītas Klotenē, savukārt B un C grupu spēles tika aizvadītas Bernē.

### A grupa

Pēc vietējā laika (UTC+1).

### B grupa

Pēc vietējā laika (UTC+1).

### C grupa

Pēc vietējā laika (UTC+1).

### D grupa

Pēc vietējā laika (UTC+1).

## Otrā kārta

Katras pirmās kārtas grupas 3 labākās komandas kvalificējās otrajai kārtai, kur tās tika sadalītas divās grupās: B un C grupu komandas sacentās E grupā, savukārt A un D grupu komandas spēlēja F grupā.

Katra komanda otrajā kārtā aizvadīja trīs spēles, pa vienai spēlei pret katru no trīs komandām, kas otrajai kārtai kvalificējās no pretējās grupas. Kopā tika skaitītas gan šīs trīs spēles, gan arī 2 spēles, kas jau aizvadītas pirmajā kārtā pret komandām, kas arī kvalificējās otrajai kārtai.

Katras grupas 4 labākās komandas kvalificējās izslēgšanas turnīram.

### E grupa

Pēc vietējā laika (UTC+1).

### F grupa

Pēc vietējā laika (UTC+1).

## Turnīrs par palikšanu
Turnīrā par palikšanu Elites divīzijā sacentās visu pirmās kārtas grupu vājākās komandas. Turnīrā par palikšanu visas 4 komandas sacentās savā starpā. Divas labākās komandas saglabāja vietu Elites divīzijā un tās piedalīsies 2010. gada čempionātā, savukārt 2 vājākās komandas nākamgad startēs 1. divīzijā. Vācija kā 2010. gada čempionāta rīkotājvalsts nevarēja izkrist no Elites divīzijas, kaut gan viņi turnīrā par palikšanu palika trešie, viņu vietā uz 1. divīziju tika pazemināta 2. vietas ieguvēja - Austrija.

### G grupa

Pēc vietējā laika (UTC+1).

## Izslēgšanas turnīrs

### Ceturtdaļfināli
Pēc vietējā laika (UTC+1).

### Pusfināli
Pēc vietējā laika (UTC+1).

### Par 3. vietu
Pēc vietējā laika (UTC+1).

### Fināls
Pēc vietējā laika (UTC+1).

## Vietu sadalījums un statistika

### Vietu sadalījums

Galējais vietu sadalījums saskaņā ar IIHF:

* Vācija ir 2010. gada čempionāta rīkotāji, tādēļ neatstāj Elites divīziju.

### Rezultatīvākie spēlētāji
Sarakstā parādīti 10 rezultatīvākie spēlētāji pēc gūtajiem punktiem, tad pēc vārtiem. 
*Sp = aizvadītās spēles; V = vārti; P = piespēles; Pkt = punkti; +/- = plus/mīnus koeficients; SM = soda minūtes; Poz = pozīcija*
Avots: IIHF.com

### Labākie vārtsargi
Sarakstā iekļauti 5 labākie vārtsargi pēc atvairīto metienu procenta, kuri ir aizvadījuši vismaz 40% no visa komandas spēlētā laika.
*L = spēlētais laiks (minūtes:sekundes); Met = metieni pa viņa vārtiem; Vār = ielaistie vārti; Vid = vidēji spēlē ielaistie vārti; Atv% = atvairīto metienu procents; SSp = "sausās" spēles*
Avots: IIHF.com

## Atsauces

## Ārējās saites
* Oficiālā mājaslapa
Indriķis Zīle

**Indriķis Zīle** (dzimis , miris ) bija I Vispārējo latviešu Dziesmu svētku virsdiriģents, ērģelnieks, komponists un Jāņa Cimzes vadītā Vidzemes skolotāju semināra skolotājs.

## Dzīvesgājums
Dzimis 1841. gada 7. maijā Alojas draudzē Vīķu muižas Vecdreimaņos ratnieka Bērtuļa Zīles septiņu bērnu ģimenē.
Mācījies Vidzemes Skolotāju seminārā Valkā, kur viņa garīgais skolotājs bija Jānis Cimze, kura ideju ietekmē viņš atradās visu mūžu.

1873. gada 26.—29. jūnijā kopā ar Jāni Bētiņu bija Pirmo Vispārējo latviešu dziedāšanas svētku virsdiriģents, tā kopkorī bija 1003 dziedātāji.
1880. gada 17.—20. jūnijā kopā ar Jāni Bētiņu bija Otro Vispārējo latviešu dziedāšanas svētku virsdiriģents. Diriģēja kopkori ar 1653 dziedātājiem.
1888. gada 18.—21. jūnijā kopā ar Jurjānu Andreju un Vīgneru Ernestu bija Trešo Vispārējo latviešu dziedāšanas svētku virsdiriģents. Diriģēja kopkori ar 2618 dziedātājiem.
Līdz 1910. gadam bija Dziesmu svētku koru sacensību — Dziesmu karu žūrijas loceklis.

Materiālo apstākļu spiests, Indriķis Zīle mūža otrā pusē pārcēlās uz Tērbatu un kļuva par vairāku muižu nomnieku un vēlāk pat to īpašnieku Igaunijā.
Atstājis pedagoģiskos pienākumus Valkas Skolotāju seminārā, Indriķis Zīle tomēr līdz mūža galam palika Jāņa Cimzes ideju piekritējs.

Miris 1919. gada 15. jūlijā Tērbatā.

## Ārējās saites
* Valkas bibliotēkas planšete par Indriķi Zīli

## Atsauces
Krišjānis Kļaviņš

**Krišjānis Kļaviņš** (dzimis ) ir sporta kluba "Cēsis" prezidents. 2005. gadā Kļaviņš bija Latvijas Futbola federācijas preses sekretārs. Kļaviņš ir bijis iesaistīts spēļu sarunāšanas skandālā.

Absolvējis Priekuļu vidusskolu. Studējis Latvijas Universitātes Sociālo zinātņu fakultātes Komunikāciju zinātņu programmā. Nodarbojas ar tenisu.

Kļaviņš ir arī sporta komentētājs LTV7 kanālā, parasti komentē futbola spēles. Agrāk viņš ir strādājis par sporta žurnālistu Radio SWH (2003—2006), Radio 3 (2002—2004), kā arī Cēsu rajona laikrakstā "Druva" (1999—2003).

## Atsauces
Blohins

**Blohins** (; sieviešu dzimtē **Blohina** *(Блохи́на)*) ir krievu cilmes uzvārds. Cilvēki ar šo uzvārdu:

* Konstantīns Blohins — Latvijas peldētājs;
* Olehs Blohins (*Олег Блохін*; 1952) — Ukrainas futbola treneris un futbolists.
Lapa

**Lapa** var būt:

* lapas — augu orgāni, kuros notiek fotosintēze, transpirācija un augu elpošana;
* tīmekļa lapa;
* papīra lapa;
* lappuse.

## Skatīt arī
* lāpa — mākslīgi izveidots gaismas un uguns avots.
Spēles labākais spēlētājs

**Spēles labākais spēlētājs** sportā ir ievērojamākais spēlētājs, gandrīz vienmēr tas, kas rada vislielāko ietekmi parastā spēlē vai sērijās. Viņš var būt no abām komandām, bet parasti no uzvarētājkomandas.

Dažiem sporta veidiem ir unikālas tradīcijas attiecībā uz šiem apbalvojumiem, un tie tiek īpaši meklēti čempionātā vai visu zvaigžņu spēlēs. Austrālijā termins "labākais un godīgākais" () parasti tiek lietots gan individuālām spēlēm, gan sezonas garumā izcīnītām balvām. Dažās sacensībās, īpaši Ziemeļamerikā, tiek lietoti apzīmējumi "visvērtīgākais spēlētājs" (MVP) vai "visizcilākais spēlētājs" (MOP).

Sporta veidos, kur spēles notiek pēc sērijas, nevis individuālās spēlēs, piemēram, basketbolā un beisbolā, MVP balvas parasti tiek piešķirtas sērijai, bet hokeja (NHL) — pēc visām sezonas spēlēm.

## Skatīt arī
* Visvērtīgākais spēlētājs
Tautas skaitīšana

thumb|Anketa no ceturtās tautas skaitīšanas Latvijā 1935. gadā
**Tautas skaitīšana** jeb **tautskaite** ir process, kura mērķis ir noskaidrot iedzīvotāju skaitu konkrētā teritorijā vai pat valstī. Iedzīvotāju uzskaite ir veikta jau antīkajā pasaulē, bet pirmā dokumentētā tautas skaitīšana ir veikta 9. gadsimtā, kad Vilhelms Iekarotājs pavēlēja izmērīt visas Anglijas zemes, noteikt to vērtību un nozīmi, kā arī uzskaitīt šo zemju īpašniekus.

Mūsdienās iedzīvotāju uzskaites laikā noskaidro ne tikai to, cik ir iedzīvotāji, bet arī ievāc plašāku informāciju, piemēram, vai konkrētais indivīds ir precējies, cik viņam ir bērnu, kādā mājā dzīvo viņa ģimene, kāds ir izglītības līmenis, kur viņš strādā un tā tālāk. Šī papildu informācija ir ļoti nozīmīga un vajadzīga, pieņemot likumus, kas attiecas uz kādu konkrētu dzīves jomu. Piemēram, tā palīdz noskaidrot, cik skolu un skolotāju ir nepieciešams konkrētā reģionā. Šīs informācijas analīze palīdz izlemt, kas būtu jāmaina darbaspēka tirgū, un daudz ko citu.

Pastāv arī dažādi specifiski skaitīšanas veidi, kurus veic citā laikā un kas ir saistīti ar lauksaimniecību, rūpniecību, kalnrūpniecību, uzņēmējdarbību, valdības iestādēm, zemes apūdeņošanu un nosusināšanu.

## Tautas skaitīšanas Latvijā
* Kurzemes guberņas pirmo tautas skaitīšanu veica 1863. gadā, bet Vidzemes guberņas pilsētu tautas skaitīšanu 1867. gadā. 
* 1881. gadā notika Kurzemes un Vidzemes guberņu tautas skaitīšana.
* 1897. gadā notika Krievijas Impērijas tautas skaitīšana, kas ietvēra arī Kurzemes, Vidzemes un Vitebskas guberņas. 
* 1920., 1925., 1930. un 1935. gadā notika Latvijas Republikas tautas skaitīšanas.
* 1959., 1970., 1979. un 1989. gadā notika Latvijas PSR tautas skaitīšanas, kuru dati netika pilnībā publicēti.
* 2000. un 2011. gadā notika Latvijas Republikas tautas skaitīšanas. Tautskaite Latvijā notika arī 2021. gadā, kas gan tika veikta ar viekāršotu metodiku (pirmo reizi Latvijā tika izmantota metode, kur dati tika iegūti no valsts informācijas sistēmām, aizstājot ar tām aptaujāas klātienē, internetā un pa pastu).

## Skatīt arī
* 2011. gada Tautas skaitīšana Latvijā

## Atsauces
Kalderons

**Kalderons** (, no *caldera* — 'katls'; sieviešu dzimtē **Kalderona**) ir spāņu cilmes uzvārds. Cilvēki ar šo uzvārdu:

* Felipe Kalderons (*Felipe de Calderón*, 1962) — Meksikas prezidents (2006—2012);
* Hosē Kalderons (*José Calderón*, 1981) — Spānijas basketbolists;
* Pedro Kalderons de la Barka (*Pedro Calderón de la Barca*, 1600—1681) — spāņu dramaturgs.